Para transliterator ing Reksapustaka iki pancen kena dienggo patuladhan. Kanthi rasa seneng, ikhlas, lan dedikasi sing dhuwur, saben dina kanthi tlaten sethithik baka sethithik ngalihake aksara saka aksara Jawa menyang aksara Latin. Kabeh mau lumaku mataun-taun. Tujuwane supaya buku-buku kuna utawa naskah kuna sing sumimpen ing kono bisa diwaca lan dingerteni isine dening akeh. Sing gelem nglakoni ngene iki langka banget. Senadyan sarjana sastra Jawa tangeh lamun gelema. Amarga ora tlaten lan honore ora bisa dijagakake kanggo mangan.